УЧРЕДИТЕЛЕН АКТ
на „МИРАЯ 2020” ЕООД, приет на 01.10.2020г., изменен на 17.09.2022г.

	Днес, 17.09.2022г., в гр. Плевен, подписалият се Мирослав ******* Найденов, ЕГН 790823****, притежаващ лична карта № ******, издадена на 30.11.2010 г. от МВР Ловеч, с постоянен адрес обл. Ловеч, общ. Луковит, гр. Луковит, ********, гражданин на Република БЪЛГАРИЯ, на основание чл. 114, ал. З от Търговския закон приех следният учредителен акт на еднолично търговско дружество с търговска фирма „МИРАЯ 2020” с ЕИК206248047, в качеството си на управител и едноличен собственик на капитала на „МИРАЯ 2020” ЕООД.
	„МИРАЯ 2020” ЕООД е самостоятелно българско юридическо лице, наричано по-долу “дружеството”, което е създадено за извършване на самостоятелна търговска дейност. 


	I. ФИРМА.
	Чл. 1. (1) Фирмата на моето еднолично дружество с ограничена отговорност е „МИРАЯ 2020”.
	(2) Наименованието на дружеството на латиница е „MIRAIA 2020”.
II. СЕДАЛИЩЕ И АДРЕС НА УПРАВЛЕНИЕ И КОРЕСПОНДЕНЦИЯ.
Чл. 2. (1) Седалището на дружеството да бъде в Република България, обл. Ловеч, общ. Луковит, гр. Луковит, ул. Росица № 10А.
 (2) Адресът на управлението на дружеството да бъде в Република България, обл. Ловеч, общ. Луковит, гр. Луковит, ул. Росица № 10А. 
(3) Адресът за кореспонденция на дружеството да бъде в Република България, обл. Ловеч, общ. Луковит, с. Дъбен, ул. Иван Вазов № 20.
III. ПРЕДМЕТ НА ДЕЙНОСТ
Чл. 3. (1) Дружеството има следният предмет на дейност: търговска дейност в страната и чужбина, внос и износ, търговия на едро и дребно, реекспорт, представителство /без процесуално/, посредничество и агентство на местни и чуждестранни физически и юридически лица, покупко-продажба на промишлени и хранителни стоки, производство, преработка, реализация и изкупуване на селскостопанска и животинска продукция, търговия със селскостопанска продукция от животински и растителен произход, арендуване и обработка на земеделска земя, транспортна дейност в страната и чужбина, хотелиерски, ресторантьорски, туристически, таксиметрови услуги, строителни, монтажни, строително-ремонтни,  металообработващи, дърводелски, тенкеджийски и автобояджийски услуги, шивашки услуги, фризьорски услуги, откриване и експлоатация на магазини, павилиони, маркет, бутик, кафенета, ателиета, хотели, заведения за обществено хранене, ресторанти, складове, кантори, офиси и предприятия, във връзка с предмета на дейност, покупка, строеж и обзавеждане на недвижими имоти с цел продажба; основна икономическа дейност по КИД – производство на други изделия от дървен материал производство на изделия от корк, слама и материали за плетене.
	(2) Дружеството може да участвува по решение на едноличния си собственик в съществуващи дружества или в дружества, които ще се образуват в бъдеще в страната и в чужбина, независимо от техния предмет на дейност. Дружеството може да извършва по законен начин в страната или в чужбина сделки от всякакъв вид, включително и да придобива и отчуждава в съответствие със закона и с този учредителен акт недвижими и движими вещи, вещни права, ценни книги, права върху интелектуална собственост, да придобива права от всякакъв вид и да се задължава по всякакъв начин, да   изпълнява   всякаква   друга   работа,   която има цел улесняването, напредъка или разширяването на стопанската му дейност.
(3) При осъществяването на своята стопанска дейност, дружеството се съобразява със разпоредбите, съдържащи се в действуващото българско законодателство и с международните конвенции в областта на стопанската дейност.
IV. СРОК НА СЪЩЕСТВУВАНЕ.
Чл. 4. Дружеството е създадено за неопределен срок.
V.	КАПИТАЛ.
Чл. 5. (1) Капиталът на дружеството се определя в левове и е в размер на 200 (двеста) лева (BGN).
	(2) Капиталът на дружеството е разпределен в 5 (пет) дяла по 40 (четиридесет) лева.
	(3) Едноличният собственик на капитала на дружеството може да се разпорежда свободно със своите дялове съобразно настоящия акт и действуващите нормативни актове.
	(4) Едноличният собственик не може да получава лихви за своите дялове в капитала на дружеството.
VI.	УВЕЛИЧАВАНЕ И НАМАЛЯВАНЕ НА КАПИТАЛА.
Чл. 6. (1) Увеличаването на капитала на дружеството се извършва с решение едноличният собственик по начините, допустими от закона.
(2) Решението за увеличаване на капитала на дружеството се вписва в търговския регистър.
	Чл. 7. (1) Намаляването на капитала се извършва с решение на едноличният собственик по начините, допустими от закона.
(2)	Капиталът на дружеството не може да бъде намален под законово установения минимум за дружество с ограничена отговорност.
(3)	В решението за намаляване на капитала задължително се отразяват обстоятелствата, предвидени от закона.
VII. ЧЛЕНСТВО.
Чл. 8. Съдружник в дружеството се приема по ред, определен от едноличния собственик. В този случай се изготвя дружествен договор и настоящия учредителен акт преустановява своето действие.
	Чл. 9. Преди приемането им, новите членове се запознават с икономическото състояние на дружеството.
VIII. ОРГАНИЗАЦИЯ НА УПРАВЛЕНИЕ НА ДРУЖЕСТВОТО.
Чл. 10. Органи на управление на дружеството са едноличния собственик и управителят (управителите).
IX.	ЕДНОЛИЧЕН СОБСТВЕНИК НА ДРУЖЕСТВОТО.
Чл. 11. (1) Едноличният собственик на дружеството изпълнява функциите по ТЗ на Общото събрание на съдружниците на дружествата с ограничена отговорност.
(2) Управителят на дружеството има съвещателен глас при вземането на решения от страна на едноличния собственик в качеството му на общо събрание на дружеството.
	Чл. 12. Едноличният собственик на капитала взема решения за управлението на дружеството когато и както счете за нужно.
	Чл. 13. Едноличният собственик на дружеството при изпълнението на функциите по ТЗ на Общото събрание на съдружниците на дружествата с ограничена отговорност, има следните права:
1. изменя и допълва учредителния акт;
2. взема решение за увеличаване или намаляване на капитала;
3. приема годишния отчет и баланса, разпределя печалбата и взема решение за нейното изплащане;
4. взема  решение  за  реорганизация   или   прекратяване  на дружеството;
5. взема решение за откриване или закриване на структурни поделения, представителства, клонове и за участие или за прекратяване на участието в дружества в страната и в чужбина;
6. взема решение за придобиване и отчуждаване на дълготрайни активи на дружеството и вещни права върху тях, както и за извършване  на други сделки на разпореждане с тях, за ползуване на кредити и заеми, а също и за даване на гаранции и предоставяне на обезпечения;
7. взема решение за предявяване на искове срещу управителя или контрольора и назначава представител за водене на процесите;
8. избира управителя и неговите заместници в определените от този учредителен акт случаи, освобождава ги от отговорност и определя възнаграждението им;
9. избира контрольор(и) и проверители;
10.  определя стратегията, приема  програми и планове за дейността на дружеството;
11.  одобрява вътрешните документи, организационната и управленска структура на дружеството;
12.  взема решения за трайна съществена промяна в предмета на дейност;
13.  взема решения за придобиване и предоставяне на лицензии, ноу-хау, участие в търгове и панаири;
14.  отменя незаконните или неправилни актове на управителя на дружеството или на неговите заместници.
15.  решава други въпроси, свързани с дейността на дружеството и отнесени към компетентността на общите събрания на дружествата с ограничена отговорност от  действуващите нормативни актове и от този учредителен акт.
	Чл. 14. Едноличният собственик на капитала взема решения по трудови и социални въпроси след изслушване на становището на представителя на персонала на дружеството.
Х. УПРАВИТЕЛ.
Чл. 15. (1) Управителят на дружеството ръководи цялата стопанска дейност на дружеството. Той решава всички въпроси, които са свързани с осъществяването на предмета на дейност на дружеството, с изключение на въпросите, които по закон или по разпоредбите на настоящия учредителен акт са възложени за решаване изключително от едноличния собственик.
(2) Управителят се определя с решение на едноличния собственик за неопределен срок. Той може да реши управителят да бъде избран и за определен срок, както и да се постави срок на мандата на вече избран безсрочно управител.
(3) При воденето на работите на дружеството, управителят е длъжен да действува с грижата на добър търговец в рамките на закона, настоящия учредителен акт и решенията на едноличния собственик.
(4) Едноличният собственик може да избере и повече от един управител.
(5) Изборът на управител се вписва в търговския регистър и се обнародва в "Държавен вестник", ако законът изисква това.
(6) Правата и задълженията на управителя, ако той е различен от едноличния собственик, се уточняват в менажерския му договор, който се подписва след избирането му от него и от едноличния собственик.
Чл. 16. Управителят на дружеството:
1. организира, ръководи и контролира дейността на дружеството и осигурява стопанисването и опазването на неговото имущество;
2. представлява и управлява дружеството;
3. сключва трудовите договори със служителите на дружеството, изменя и прекратява трудовите правоотношения с тях, налага им дисциплинарни наказания за извършените нарушения, дава им поощрения, има правата и задълженията на работодател спрямо наетите от дружеството лица;
4. отчита се при поискване от едноличния собственик;
5. урежда отношенията на дружеството с държавния бюджет;
6. определя и контролира разходите и приходите на дружеството;
7. извършва всякакви законни действия, отнасящи се до осигуряване на нормалното функциониране на дружеството от гледна точка на законите, настоящия учредителен акт и решенията на едноличния собственик;
8. прави в средствата за масово осведомяване необходимите публикации, свързани с дейността на дружеството;
9. изпълнява други задачи, поставени от нормативните актове, този учредителен акт и решенията на едноличния собственик.
	Чл. 17. (1) Управителят може да възлага упражняването на функциите си на друго лице, като определя и конкретно задачите, които то следва да осъществява.
(2) В случаите, когато управителят ще трябва да бъде заместван от друго лице за повече от два месеца, едноличният собственик определя кой да бъде този заместник.
	Чл. 18. (1) В случай на смърт, на поставяне под запрещение или на внезапно преустановяване от страна на управителя на изпълнението на неговите функции, едноличният собственик следва в едноседмичен срок да назначи временно нов управител.
(2) До избирането на нов управител на дружеството, функциите на управител на дружеството се осъществяват временно от неговия заместник, освен ако едноличният собственик не реши друго.
	Чл. 19. (1) Управителят отговаря имуществено за виновно причинените вреди на дружеството.
(2) Без съгласие на едноличния собственик управителят на дружеството няма право:
1. от свое или от чуждо име да извършва търговски сделки;
	2. да участвува в събирателни и командитни дружества и в дружества с ограничена отговорност;
	3. да заема длъжност в ръководни органи на други дружества.
	(3) Ограниченията   по   предходната   алинея   се   прилагат,   когато
другото дружество извършва дейност, сходна с тази на дружеството.
(4) При нарушаване на задълженията по ал. 2 на този член, менажерския контракт с управителя може да бъде прекратен без предизвестие.
	Чл. 20. Управителят отговаря за редовното водене и съхраняване на необходите според Закона за счетоводството и Търговския закон търговски книги.




XI. ПРЕКРАТЯВАНЕ.

Чл. 21. Дейността на дружеството се прекратява в предвидените от закона случаи.
XII.	ЛИКВИДАЦИЯ.
Чл. 22 (1) Ликвидационното производство се извършва съгласно действуващото към момента на ликвидацията българско законодателство.
(2) След приключване на ликвидацията, остатъкът от имуществото се предава на едноличния собственик.
(3) Ако законът не предвижда друго и ако не е решено друго от едноличния собственик, ликвидатор на дружеството е неговия управител.
XIII.	ЗАКЛЮЧИТЕЛНИ РАЗПОРЕДБИ.
§ 1. За неуредените с този учредителен акт въпроси, се прилага съответно действуващото българско законодателство.
§ 2. Този учредителен акт влиза в сила в момента на вписването на дружеството в Търговския регистър.
	
	Този учредителен акт се състави и подписа в три еднообразни екземпляра, по един за дружеството, за едноличния собственик и за съда.


EДНОЛИЧЕН СОБСТВЕНИК НА КАПИТАЛА 

Мирослав Найденов


